**Príloha č. 1 Vzor návrhu znenia kúpnej zmluvy:**

# KÚPNA ZMLUVA

**(uzatvorená v zmysle ustanovenia § 588 a nasl. Občianskeho zákonníka)**

**1. Zmluvné strany**

**1.1.** P r e d á v a j ú c i

**Obec Močenok**

v zastúpení: PaedDr. Romanom URBÁNIKOM, starostom Obce Močenok

sídlo: Sv. Gorazda 629/82, 951 31 Močenok

IČO: 00308439

DIČ: 2021252794

bankové spojenie: SK42 0200 0000 0015 8221 9153, SUBASKBX,VÚB a. s. pobočka Galanta

(ďalej len: ***„predávajúci“*** )

a

**1.2.** K u p u j ú c i:

Meno, priezvisko, rodné priezvisko

rod. č.: .............................., dátum narodenia: ..........................

trvale bytom: ..........................................

rodinný stav: ..........................................

štátna príslušnosť: Slovenská republika

bankové spojenie: ....................................

(ďalej len: ***„kupujúci “*** )

**uzatvárajú v zmysle ustanovenia § 588 a nasl. Občianskeho zákonníka túto kúpnu zmluvu a za týchto podmienok** (ďalej len: **„kúpna zmluva“**)**:**

**2. Úvodné ustanovenia**

**2.1.** Predávajúci je výlučným vlastníkom nehnuteľností - pozemkov nachádzajúcich sa v k. ú. Močenok, okres Šaľa, lokalita ul. Sv. Gorazda a to konkrétne:

1. **pozemok, parcela reg. „C-KN“ č. 153/11,** druh pozemku: záhrady o výmere 9 m²,
2. **pozemok parcela** **reg. „C-KN“ č. 153/12,** druh pozemku: záhrady o výmere 114 m²,
pričom **celková predávaná výmera je 123 m².**

Uvedené pozemky sú vo výlučnom vlastníctve Obce Močenok zapísané na LV č. 2425 vedenom Okresným úradom Šaľa, katastrálnym odborom.

**2.2.** Obecné zastupiteľstvo v Močenku na svojom riadnom zasadnutí dňa \_\_\_\_\_\_\_\_\_\_\_ 2018 uznesením OZ
č. .......................2018 schválilo predaj predmetných nehnuteľností na základe obchodnej verejnej súťaže podľa § 9a ods. 1 písm. a) zákona 138/1991 Zb. o majetku obcí v znení neskorších predpisov a podľa § 281 až 288 Obchodného zákonníka.

**3. Predmet kúpnej zmluvy**

**3.1.** Predmetom kúpnej zmluvy je odplatný prevod nehnuteľností - pozemkov z predávajúceho
na kupujúceho, nachádzajúcich sa v k. ú. Močenok, okres Šaľa, lokalita ul. Sv. Gorazda
a to konkrétne:

1. **pozemok, parcela reg. „C-KN“ č. 153/11,** druh pozemku: záhrady o výmere 9 m²,
2. **pozemok parcela** **reg. „C-KN“ č. 153/12,** druh pozemku: záhrady o výmere 114 m², pričom **celková predávaná výmera je 123 m².**

**3.2.** Predávajúci na základe tejto kúpnej zmluvy predáva predmet prevodu kupujúcemu, ktorý ho
od predávajúceho kupuje a nadobúda so všetkými súčasťami a príslušenstvom, so všetkými právami
a povinnosťami, za kúpnu cenu a platobných podmienok uvedených v bode 4. tejto kúpnej zmluvy.

**3.3** Predávajúci prehlasuje, že na predmetných nehnuteľnostiach neviaznu žiadne ťarchy, záložné práva, vecné bremená či iné ťarchy. Kupujúci prehlasuje, že mu je známy stav kupovanej nehnuteľnosti a že túto v tomto stave kupuje.

**4. Kúpna cena**

**4.1.** Výška kúpnej ceny je v sume .................................... €(slovom: .......................................................)za celý predmet prevodu špecifikovaný v bode 3.1. tejto kúpnej zmluvy.

* 1. Kúpna cena uvedená v bode 4.1. tejto kúpnej zmluvy bude uhradená kupujúcim nasledovným spôsobom: ................................... najneskôr pri podpise zmluvy.

**5. Záverečné ustanovenia**

**5.1.** Kupujúci prehlasuje, že sa oboznámil so stavom prevádzanej nehnuteľnosti jednak na mieste samom a jednak z dokladov a nemá v tejto súvislosti žiadne pripomienky.

**5.2.** Zmluvné strany sa dohodli, že náklady spojené s vyhotovením kúpnej zmluvy znáša predávajúci a  správny poplatok spojený s návrhom na vklad v hodnote 66,- Eur (kolok) na katastri nehnuteľností v zmysle ust. položky č. 11 Sadzobníka správnych poplatkov, časť 1. Všeobecná správa zákona č. 145/1995 Z. z. o správnych poplatkoch v znení neskorších predpisov, hradí kupujúci. Návrh na vklad s kúpnymi zmluvami a všetkými príslušnými podkladmi doručí na Okresný úrad Šaľa, katastrálny odbor, výlučne predávajúci, až po úplnom zaplatení kúpnej ceny zo strany kupujúceho.

**5.3.** Táto kúpna zmluva nadobúda platnosť dňom jej podpisu všetkými zmluvnými stranami, pokiaľ nie je ďalej uvedené inak a účinnosť podľa § 5a ods. 7 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v z. n. p. v spojitosti s ustanovením § 47a ods. 1 zákona č. 40/1964 Zb. Občiansky zákonník v z. n. p. Vecnoprávne účinky tejto kúpnej zmluvy nastavajú dňom právoplatného rozhodnutia Okresného úradu Šaľa, katastrálny odbor o povolení vkladu vlastníckeho práva v prospech kupujúceho do príslušného katastra nehnuteľností. Zmluvné strany sú oboznámené s tým, že dovtedy, odo dňa podpisu tejto kúpnej zmluvy, sú svojimi prejavmi viazané.

**5.4.** Zmluvné strany prehlasujú, že sa podrobne oboznámili s celým obsahom tejto kúpnej zmluvy, porozumeli mu a nemajú k nemu žiadne výhrady, pripomienky alebo návrhy na doplnenie. Zároveň prehlasujú, že ich zmluvná voľnosť nebola ničím obmedzená, t. j. kúpnu zmluvu uzatvorili slobodne, vážne, nie v tiesni za nápadne nevýhodných podmienok a na znak súhlasu s jej obsahom ju potvrdili svojimi podpismi.

**5.5.** Kúpna zmluva sa vyhotovuje v štyroch exemplároch s právnou silou originálu, z toho v dvoch pre Okresným úradom Šaľa, katastrálny odbor a po jednom pre každú zmluvnú stranu.

**6. Dátum a miesto vyhotovenia kúpnej zmluvy a podpisy zmluvných strán**

Dátum a miesto vyhotovenia kúpnej zmluvy :

V Močenku, dňa:

zn.:

Podpisy zmluvných strán :

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 predávajúci kupujúci

 Obec Močenok Meno priezvisko

 v zastúpení PaedDr. Roman URBÁNIK

 starostom Obce Močenok